Polemika për fjalimin e Netanyahut në Kongres
Shumë demokratë do ta bojkotojnë fjalimin që u planifikua pa u konsultar me Shtëpinë e Bardhë
Po shtohet numri i ligjvënësve demokratë që do të bojkotojnë fjalimin e Kryeministrit izraelit Benjamin Netanyahu muajin e ardhshëm para Kongresit amerikan. Kryetari i Dhomës së Përfaqësuesve John Boehner e ftoi udhëheqësin izraelit të flasë para ligjvënësve lidhur me negociatat për programin bërthamor të Iranit pa u konsultuar me Shtëpinë e Bardhë, ndërkohë që Kongresi po shqyrton një projekt-ligj për të vendosur sanksione të reja kundër Iranit. Administrata Obama e kundërshton projekt-ligjin me shqetësimin se mund të dëmtojë bisedimet. Polemikat mbi fjalimin e zotit Netanyahu kanë bërë bujë si në Uashington, ashtu edhe në Jeruzalem. “ u shpreh Kryetari i Dhomës së Përfaqësuesve John Boehner lidhur me vendimin për të mos respektuar protokollin, duke ftuar Kryeministrin izraelit Benjamin Netanyahu për të folur para Kongresit mbi negociatat me Iranin. Njoftohet se Shtëpia e Bardhë ishte revoltuar që nuk iu mor mendim për këtë fjalim, pasi negociatat kanë hyrë në një fazë delikate. Presidenti Obama tha se fjalimi krijon tension në marrëdhëniet SHBA-Izrael dhe nënvizoi shqetësimet se i detyron ligjvënësit demokratë të zgjedhin mes administratës Obama dhe Izraelit. Fjalimi i 7 marsit do të zhvillohet dy javë para zgjedhjeve në Izrael. Disa e konsiderojnë këtë fjalim si manovër politike që i jep zotit Netanyahu një forum për t’u treguar i ashpër ndaj Iranit në mënyrë që të fuqizojë fushatën elektorale. Nancy Pelosi është kryetarja e pakicës demokrate në Dhomën e Përfaqësuesve: Por organizata konservatore të hebrenjve të Amerikës si dhe anëtarë konservatorë të Kongresit shprehen ndryshe. Elliott Abrams punon në Këshillin për Marrëdhënie me Jashtë: Fjalimi dëmton edhe më tej marrëdhëniet e tensionuara mes Presidentit Obama dhe Kryeministrit Netanyahu. Alan Eisner punon për organizatën liberale të hebrenjve të Amerikës J Street: Thirrjet që zoti Netanyahu të anulojë fjalimin e planifikuar po shtohen si në Shtetet e Bashkuara edhe në Izrael. Por ai është zotuar t’i përmbahet planit fillestar.